
Ploaia de majorări salariale din sectorul bugetar la care asistăm de la înhățarea 
guvernării de către această coaliţie toxică, în contextul în care marile investiţii 
ocolesc România, iar banii europeni din Programul Naţional de Redresare și 
Reziliență (PNRR) au rămas un simplu deziderat, va aduce economia ţării în pragul 
falimentului, cei mai mulţi specialiști din domeniu anunțând deja vremuri negre 


pentru viitorul ţării și al românilor, afirmă senatorul AUR Sorin Lavric. 


Cele mai recente date publicate de către Ministerul de Finanţe demonstrează fără echivoc că 
la conducerea ţării se află niște habarniști, puși pe furat și căpătuit, al căror singur interes 
este realegerea cu orice preţ în funcţiile de care nu se mai pot dezlipi. România trăiește 
astăzi exclusiv din împrumuturi, pentru fiecare doi euro în plus adăugați la Produsul Intern 
Brut (PIB), guvernul Ciolacu împrumută încă un euro, situaţie care a dus deja datoria 
publică la un nivel alarmant de 52,4% din PIB, adică peste 843 mld.lei. 


Ce se va întâmpla după ce vor trece alegerile și această bandă de hoți va rămâne în 
continuare la guvernare? Nimic mai simplu. Clanurile mafiote de la PSD și PNL vor acționa 
exact în aceeași manieră în care a procedat Băsescu (Petrov) în 2010 și vor tăia în carne 
vie, înghețând pensiile și salariile românilor, apoi vor crește taxele pentru acoperirea 
deficitul bugetar și plata împrumuturilor uriașe pe care le-au contractat pentru a-și cumpăra 


liniștea. 


De aceea, este extrem de important ca românii să vină în număr cât mai mare la vot și să-i 
trimită pe acești hoți, trădători de ţară, exact acolo unde le este locul: la groapa de gunoi a 


istoriei. Șmecherii de la PSD și PNL trebuie să plătească urgent pentru îndatorarea și 


vinderea țării. 


